SAT ลุ้นผลงาน Q4/63 ฟื้นตัวต่อ ตามยอดผลิตรถยนต์พุ่ง-แนะซื้อเป้า 15.70 บ.
SAT ลุ้นผลงาน Q4/63 ฟื้นตัวต่อ ตามยอดผลิตรถยนต์พุ่ง-แนะซื้อเป้า 15.70 บ.
23 ธ.ค. 2563

บล.คิงส์ฟอร์ด ระบุในบทวิเคราะห์วันนี้(23ธ.ค.63) ว่า บริษัท สมบูรณ์ แอ๊ดวานซ์ เทคโนโลยี จำกัด (มหาชน) หรือ SAT (ซื้อเก็งกำไร / ราคาเป้าหมาย 15.70 บาท) แนวโน้มผลประกอบการไตรมาส 4/63 อยู่ในทิศทางฟื้นตัวต่อเนื่อง เทียบไตรมาสก่อนหน้า จากยอดการผลิตรถยนต์ของไทยในไตรมาส 4/63 อยู่ที่ราว 4.4 แสนคัน +23% เทียบไตรมาสก่อนหน้า นอกจากนี้บริษัทยังเริ่มทยอยรับรู้รายได้ออเดอร์งานใหม่ราว 50 ล้านบาท
ขณะที่อัตรากำไรขั้นต้นคาดขยับขึ้นมาตามอัตราการใช้กำลังการผลิตที่เพิ่มขึ้น คาดการณ์กำไรสุทธิปี 63 อยู่ที่ 280 ล้านบาท -69%เทียบช่วงเดียวกันของปีก่อน และปี 64 กำไรสุทธิ 583 ล้านบาท กลับมาขยายตัว 108%เทียบช่วงเดียวกันของปีก่อน ตามยอดผลิตรถยนต์จะเพิ่มขึ้นเป็น 1.50 ล้านคัน รวมถึงออเดอร์งานใหม่ที่จะเพิ่มเติมเข้ามาประมาณ 300 ล้านบาท ขณะที่การปรับประสิทธิภาพไลน์การผลิตจะช่วยให้อัตรากำไรขั้นต้นดีขึ้นอยู่ที่ราว 18.0-18.5%